hotchpotch/miracl-hf-unified huggingface dataset:
National Airlinesin lento 102
National Airlinesin lento 102 oli National Airlines -lentoyhtiön rahtilento maanantaina 29. huhtikuuta 2013 Bagramin lentotukikohdasta, Afganistanista Dubain kansainväliselle lentoasemalle, Emiraatteihin. Pian nousun jälkeen kello 15:27 lentoa operoinut Boeing 747-428BCF putosi maahan ja syttyi tuleen. Kaikki koneessa olleet seitsemän miehistön jäsentä saivat surmansa.
Lento lähti kello 15:26. Koneessa oli 94 119 kg lastia, mukaan lukien viisi sotilasajoneuvoa, joista kaksi painoi 12 tonnia ja kolme 18 tonnia. Pian nousun jälkeen jälkimmäinen sotilasajoneuvo irtosi köysistä ja lähti liikkumaan taaksepäin. Ajoneuvo murskasi paineseinän, mennen siitä läpi ja tuhoten samalla vertikaalisen ohjausjärjestelmän sekä hydrauliikan, jolloin miehistö alkoi menettää hallinnan. Ajoneuvo sulki myös lentoarvotallentimen ja ohjaamon ääninauhurin. Koneen nokka nousi koko ajan ylemmäs, kunnes se alkoi sakata ja kallistua oikealle. Kone tuli takaisin oikein päin ja tämän jälkeen törmäsi maahan. Nimetön henkilö kuvasi onnettomuuden. Kukaan ei loukkaantunut maassa.
https://www.youtube.com/watch?v=dLAvN4IUzoI
Sotilasajoneuvon irtoamisen aiheutti huono asento kiinnityksessä. Köydet olivat noin 45° kulmassa, joka sai köydet katkeamaan helpommin. Oikea asento olisi ollut lähelle 0 astetta.
Flight Safety Foundation, Aviation Safety Network, http://aviation-safety.net/database/record.php?id=20130429-0 Luettu 25.8.2017
For Friends and Relatives
For Friends And Relatives on Christian Schwindt Quintetin studioalbumi vuodelta 1966.
Itämainen pitkäkarva
Itämainen pitkäkarva on kissarotu. Kissarotua on myös aikaisemmin kutsuttu nimellä javaneesi.
Rotu kehitettiin 1970-luvulla. FIFessä rotu sai sertifikaattioikeudet 1985. Rotu on Suomessa melko uusi, ja ensimmäiset yksilöt tulivat 1990.
FIFe (Fédération Internationale Féline) päätti yleiskokouksessaan 2003 luopua javaneesi-nimestä perusteena nimen eri merkitykset eri maissa. Esimerkiksi Amerikassa javaneesi tarkoittaa tabby-, puna- ja kilpikonnanaamioisia balineeseja, ja Hollannissa rotu tunnettiin nimellä mandarin. Samalla itämaiskategoriassa kissojen EMS-koodit muuttuivat siten, että javaneesin JAV-koodi muuttuu ORL-koodiksi Samassa kokouksessa uudeksi hyväksytyksi väriksi lisättiin myös kaksiväriset (bicolour) kissat niin itämaisissa pitkäkarvoissa kuin lyhytkarvoissakin.
Itämainen pitkäkarva eli javaneesi on siro mutta lihaksikas pitkänmallinen kissa, jolla on puolipitkä silkkinen ihonmyötäinen turkki. Turkki on pitempää kaulassa, "housuissa" ja hännässä. Silmät ovat hieman vinot, mantelinmuotoiset ja syvänvihreät. Pää on kiilamainen. Jalat sirot ja käpälät korkeat, tiiviit ja pienet. Häntä pitkä.
Luonteeltaan itämainen pitkäkarva on seurallinen ja vilkas. Äänet saattavat olla yllättävän kovia, ja se on niin kutsuttu "puhelias" rotu.
Rotu on suhteellisen terve rotu, PRA:ta esiintyy.
Itämaiselle pitkäkarvalle on hyväksytty yli sata väriä. Värit lyhyesti: 
edellämainitut hopealla tai ilman ja uusimpana ryhminä
Meidän tarina
Meidän tarina on MTV3-kanavalla esitettävä suomalainen keskusteluohjelma. Ohjelmassa julkisuudesta tutut pariskunnat maskeerataan ensin 20–30 vuotta vanhemmiksi ja myöhemmin yli 90-vuotiaan näköisiksi. Maskeerauksessa käytetään apuna muun muassa pariskuntien vanhempien ja isovanhempien valokuvia. Ohjelmaa juontaa Jenni Pääskysaari.
Ohjelman juontajan Jenni Pääskysaaren mukaan ohjelmassa on kyse siitä, että ”millaisen jäljen haluamme maailmaan itsestämme jättää”.
Zubarah
Zubarah on raunioitunut kaupunki Persialahden rannalla Qatarin niemimaan luoteisosassa, noin sata kilometriä Dohasta. Se oli kukoistava kauppapaikka ja helmenkalastuksen keskus 1700-luvun loppupuolella ja 1800-luvun alussa, kunnes se tuhottiin vuonna 1811 ja hylättiin kokonaan 1900-luvun alussa.
Kaupungin perustivat Kuwaitista tulleet kauppiaat noin 800-luvulla. Kukoistuksensa huipulla kaupunki kävi kauppaan Intian valtameren yli sekä Arabian ja Länsi-Aasian kanssa. Kun se jätettiin tyhjilleen, muurilaasti rapisi pois, rakennuksia romahteli ja koko kaupunki peittyi autiomaan hiekkaan. Vain pieniä osia siitä on kaivettu esille.
Zubarahin linnoitus on restauroitu perustellisesti, ja siellä on matkailijoiden infopiste. Sitä ympäröi 60 hehtaarin laajuinen arkeologinen alue.
Tšekin kansalliskirjasto
Tšekin kansalliskirjasto (, lyh. NK ČR) on Tšekin tasavallan kansalliskirjasto, joka toimii Prahassa. Kansalliskirjasto asettui vuonna 1930 Klementum-rakennuskokonaisuuteen, joka vapautui paikallisen Kaarlen yliopiston filosofisen tiedekunnan poismuuton vuoksi. Tätä aiemmin rakennuksessa toimi pitkään jesuiittojen korkeakoulu. Nykyään Klementumin ohella kansalliskirjastolla on toinen, keskusvarastoksi kutsuttu toimipiste (Hostivař), jossa säilytetään merkittävä osa kirjaston aineistosta.
Kansalliskirjasto on Tšekin kulttuuriministeriön alainen laitos, jota johtaa tohtori Martin Kocanda (tilanne 8/2017). Kansalliskirjastossa on noin 7 miljoonaa nimikettä.
Kansalliskirjaston kokonaisuuteen kuuluvassa Klementum-rakennuskokonaisuus Prahassa on Tšekin vanhimman säähavaintosarjan paikka. Siellä on tehty säämittauksia vuodesta 1775 alkaen; havaintosarja jatkuu yhä.
Hello Neighbor
Hello Neighbor on varastamis-, kauhu- ja selviytymisvideopeli, jonka on kehittänyt venäläinen yritys Dynamic Pixels ja julkaissut tinyBuild Games. Pelin tarkoituksena on päästä naapurin kellariin ja saada selville hänen salaisuutensa.
Peli on julkaistu Microsoft Windowsille. Beta 1. versiossa on paljon virheitä.
Turkvision laulukilpailu 2016
Turkvision laulukilpailu 2016 () olisi ollut järjestyksessään neljäs Turkvision laulukilpailu ja se oli tarkoitus järjestää Istanbulissa, Turkissa. Siihen oli ilmoittautunut 27 maata tai aluetta, joissa asuu paljon turkkilaisia tai puhutaan turkkilaista kieltä. Alankomaat, Dagestan, Kumyk, Latvia, Moldova, Puola, Ruotsi ja Stavropolin aluepiiri olisivat osallistuneet kilpailuun ensi kertaa. Altain tasavalta olisi palannut kilpailuun kahden vuoden tauon jälkeen. Baškortostan, Kabardi-Balkaria, Krim, Moskovan alue, Sahan tasavalta, Tatarstan sekä Tuva olisivat palanneet kilpailuun vuoden tauon jälkeen. Karatšai-Tšerkessia ilmoitti että se ei tulisi osallistumaan vuoden 2016 kilpailuun ja että Karatšai-Tšerkessia ja Kabardi-Balkaria eivät enää kilpailisi yhdessä. Hakassia alun perin ilmoitti osallistuvansa vuoden 2016 kilpailuun ja valitsi edustajansakin, mutta myöhemmin ilmoitti vetäytyvänsä.
Helmikuussa 2017, kaksi kuukautta sen jälkeen kun kilpailu oli tarkoitus järjestää, se ilmoitettiin perutuksi ja Kazakstanin Astanan ilmoitettiin olevan vuoden 2017 isäntäkaupunki.
Toukokuussa 2016 Azerbaidžanin delegaation päämies Subhane Isgenderova ilmoitti että vuoden 2016 Turkvision laulukilpailu tultaisiin järjestämään Antalyassa, Turkissa. Kuitenkin 11. heinäkuuta 2016 ilmoitettiin että Isgenderovan ilmoitus oli väärä ja että vuoden 2016 kilpailu tultaisiin järjestämään Istanbulissa. Vuoden 2016 elokuun lopussa ilmoitettiin kuitenkin, että kilpailu siirrettäisiin Turkin Istanbuliin. Vuoden 2016 kisan tapahtumapaikka olisi ollut kaksi vuotta peräkkäin Istanbulin Yahya Kemal Beyatli Cultural Centre.
Samoin kuin vuonna 2015 jolloin ei ollut semifinaalia sillä kaikki kilpailevat Venäjän osavaltiot olivat vetäytyneet kisasta Turkin ja Venäjän suhteiden takia, myös vuonna 2016 ei olisi ollut semifinaalia. Kaikki 26 osallistujaa olisivat kilpailleet finaalissa, josta yksi olisi julistettu voittajaksi.
8. joulukuuta 2016 ilmoitettiin että vuoden 2016 kisan päivämäärä siirettäisiin maaliskuuhun 2017, tehden siitä ensimmäisen kerran vuodesta 2013 asti että kisassa olisi tehty lykkäys. Kuitenkin myöhemmin vahvistettiin että vuoden 2016 kisa oli peruttu syynä 10. joulukuuta tapahtuneet Istanbulin pommitukset ja että vuoden 2017 kisa tultaisiin järjestämään Astanassa, Kazakstanissa.
Kilpailuun oli ilmoittautunut 27 valtiota ja aluetta. 15 maata oli valinnut osallistujansa, joista 9 oli myös valinnut kappaleensa.
Ashley Kratzer
Ashley Kratzer (s. 8. helmikuuta 1999) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 302 joulukuussa 2017.
Kratzer sai villin kortin Yhdysvaltain avoimiin 2017 voitettuaan Yhdysvaltain 18-vuotiaiden mestaruuskilpailut.
Infowars.com
Infowars.com on yhdysvaltalainen internetissä toimiva vaihtoehtomedia, jonka taustalla on salaliittoteoreetikko Alex Jones. Vuoden 2018 tammikuussa eri verkkosivustojen kävijätietoja mittaavan Alexa Internetin mukaan Infowars.com-sivustolla oli 4,6 miljonaa erillistä kävijää kuukaudessa, kun taas Quantcastin mukaan erillisiä kävijöitä oli 3,7 miljoonaa.
Ennen Yhdysvaltain vuoden 2016 presidentinvaaleja sivusto tuki Donald Trumpia ja hänen vaaliteemojaan. Presidenttiehdokas Trump oli sivun tuottamalla "Alex Jones Show'n" radio- ja telvisio-ohjelman vieraana ennen vaaleja.
Infowars.com on muun muassa kertonut ihmisten epäilleen ulkoavaruuden olioiden laskeutuneen Floridaan ja väittänyt ennen Yhdysvaltain vuoden 2016 presidentinvaaleja, että Donald Trumpin vastaehdokas Hillary Clintonin pyöritti avustajiensa kanssa lapsiprostituutiorinkiä Ping Pong Comet -nimisessä pizzeriassa. Alex Jones itse on kertonut valtamedian valehtelevan hänestä jatkuvasti ja tästä väitetystä ulkoavaruuden olioiden maininnan nauhoitteesta, jossa hän niin väittää, tarjoavansa 100 000 dollaria sen lähettäjälle. Pizzagate-nimisen, alun perin 4chanista levinneen salaliittoteorian seurauksena Ping Pong Cometin työntekijöitä uhkailtiin ja 28-vuotias pohjoiscaronilainen mies teki sinne aseellisen hyökkäyksen.
Small-Scale Experimental Machine
Small-Scale Experimental Machine (SSEM, lempinimeltä "Baby") oli ensimmäinen tietokone, jossa ohjelma voitiin tallettaa tietokoneen muistiin. Tietokone oli suunniteltu prototyypiksi, joka johti Manchester Mark I:n kehitykseen.
Tietokone suoritti ensimmäisen ohjelmansa 21. kesäkuuta 1948. Ohjelman tekivät Tom Kilburn ja laitteen suunnittelija F.C. Williams.
Tietokone toimi testialustana Williams-Kilburn -kuvaputkitekniikalle, jota käytettiin tietokoneen ajonaikaisena muistina. 6 tuuman näytölle voitiin tallettaa 2048 bittiä, jotka oli päivitettävä tasaisin väliajoin.
Kurnoolin junaturma
Kurnoolin junaturma oli matkustajajunan suistumiseen raiteilta johtanut onnettomuus Kurnoolin piirikunnassa Andhra Pradeshin osavaltiossa Intiassa 21. joulukuuta 2002. Juna oli Hyderabadin ja Bangaloren välisellä rataosuudella noin 90 kilometrin tuntivauhdissa kun vaunuja kaatui kiskoilta.
Poliisitutkijoiden mukaan onnettomuuden syyksi on varmistunut sabotaasi, koska kiskoja oli rikottu. Osavaltion pääministeri Chandrababu Naidun mukaan oli ennenaikaista puhua tahallisesta teosta.
EDVAC
EDVAC ("Electronic Discrete Variable Automatic Computer") oli varhainen elektroninen tietokone. Edeltäjästään ENIAC:sta poiketen EDVAC käytti (John von Neumannin ehdotuksesta) binäärijärjestelmää desimaalijärjestelmän sijaan, jonka ansiosta piirit voitiin tehdä paljon yksinkertaisemmiksi.
Tietokoneen muistina oli 1024 44-bittistä sanaa, joka oli toteutettu elohopeasylintereillä. Tietokone valmistui vuonna 1949 mutta se saatiin käyttökuntoon vasta vuonna 1951.
Von Neumann käsitteli tietokonetta keskeneräiseksi jääneessä muistiinpanosarjassaan "First Draft of a Report on the EDVAC" vuonna 1945.
Tietokone saatiin käyttökuntoon vuonna 1951.
Formula 2 Belgian Grand Prix 2017
Formula 2 Belgian Grand Prix 2017 oli Formula 2 -kauden 2017 kahdeksas osakilpailu, joka ajettiin 26.–27. elokuuta Circuit de Spa-Francorchampsn moottoriradalla Belgiassa.
Paalupaikalle ajoi Charles Leclerc, jolle paalupaikka oli kauden seitsemäs. Toiseen ruutuun ajoi DAMS-tallin kuljettaja Nicholas Latifi, jolle eturivin lähtöruutu oli hänen uransa ensimmäinen. Kolmanneksi ajoi Latifin tallikaveri Oliver Rowland.
Sérgio Sette Câmara pyörähti aika-ajon lopulla ja sammutti autonsa radan varteen, jonka johdosta sessio keskeytettiin hetkeksi.
GP3 Belgian Grand Prix 2017
GP3 Belgian Grand Prix 2017 oli GP3-kauden 2017 viides osakilpailu, joka ajetiin 26.–27. elokuuta Circuit de Spa-Francorchampsn moottoriradalla Belgiassa.
Juan Manuel Correa teki GP3-debyytin Jenzer Motorsport -tallissa.
BINAC
BINAC oli ensimmäisiä elektronisia tietokoneita, joissa ohjelma voitiin tallettaa koneen muistiin. Tietokoneen valmisti Electronic Control Company (myöhemmin "Eckert–Mauchly Computer Corporation") Northropille ja se toimitettiin vuonna 1949.
Tietokoneen muistina oli 512 sanaa (15 360 bittiä) valmistajan esitteen mukaan.
Joidenkin lähteiden mukaan tietokone ei koskaan toiminut kunnolla toimituksen jälkeen.
Prisma (taideteos)
Prisma on Mauno Kiviojan vuonna 1985 tekemä tilataideteos Tampereen teknillisen yliopiston edessä Hervannassa. Teoksen obeliski on tehty ruostumattomasta teräksestä ja sen ympärillä on teokseen kuuluva laatoitus. Geometrinen kuviointi toistuu obeliskin pinnassa ja laatoissa. Teos pystytettiin alun perin yliopiston päärakennuksen eteen, mutta siirrettiin vuonna 2013 Tietotalon eteen Kampusareenan rakennustöiden tieltä. Teos on tunnettu alueen maamerkki.
Itchan Kala
Itchan Kala on Uzbekistanin länsiosassa sijaitsevan Hivan kaupungin linnoitettu vanha osa. Vaikka siellä on vain harvoja todella vanhoja rakennuksia, se on yhtenäinen esimerkki Keski-Aasian islamilaisesta arkkitehtuurista. Merkittävimpiin rakennuksiin kuuluvat Djuman moskeija, mausoleumit, madrasat ja kaksi palatsia, jotka rakennutti 1800-luvun alussa Allah Quli Khan. Itchan Kala on Unescon maailmanperintöluettelossa vuodesta 1990.
Yhdysvaltain kansallinen lääketieteellinen kirjasto
Yhdysvaltain kansallinen lääketieteellinen kirjasto (, NLM) on suuri Yhdysvaltain Marylandin osavaltion Bethesdassa toimiva erikoiskirjasto. Se on maailman suurin lääketieteeseen ja biotieteisiin erikoistunut kirjasto. NLM on perustettu vuonna 1836. Yhdysvaltain kansallinen lääketieteellinen kirjasto on osa laajaa National Institutes of Healthia (NIH, "Yhdysvaltain terveysvirasto").
Z4
Z4 oli Konrad Zusen kehittämä relepohjainen tietokone. Zuse viimeisteli ensimmäisen tietokoneen vuonna 1948 ja teki sopimuksen ETH Zürichin kanssa. Tietokone otettiin käyttöön syyskuussa 1950.
Tietokoneessa oli mekaaninen muisti, jossa oli 64 32-bittistä sanaa.
Z4 (täsmennyssivu)
Z4 voi tarkoittaa jotain seuraavista:
CDC 1604
CDC 1604 on Control Data Corporationin valmistama supertietokone, joka oli ensimmäinen suuren mittakaavan transistoripohjainen tietokone. Tietokone julkaistiin 16. lokakuuta 1959.
Tietokoneen rinnalle suunniteltiin CDC-160A minitietokone hoitamaan hitaita datan syöttö- ja tulostustoimintoja.
Teemu Engberg
Teemu Engberg (s. 9. kesäkuuta 1999 Loviisa) on suomalainen jääkiekkoilija, joka edustaa SM-liigajoukkue Helsingin IFK:ta. Hän on pelipaikaltaan vasen laitahyökkääjä.
Engberg on Loviisan Jääkiekkoklubin kasvatti. Hän siirtyi 13-vuotiaana Helsingin IFK:hon kaudeksi 2012–2013. Kaudella 2014–2015 Engberg oli joukkueensa paras maalintekijä C-nuorten SM-karsinnoissa 11 osumallaan. Kaudella 2015–2016 hän jakoi tehoilla 22+22=44 HIFK:n B-nuorten sisäisen pistepörssin voiton Niklas Nordgrenin kanssa ja sisäisen syöttöpörssin voiton Joel Kerkkäsen kanssa.
Harjoituskaudella 2017–2018 Engberg nousi HIFK:n SM-liigajoukkueeseen. Hän teki miesten pääsarjadebyyttinsä Mestarien liigassa 25. elokuuta 2017 vieraissa ruotsalaista Brynäs IF:ää vastaan. Engberg merkittiin HIFK:n 13. hyökkääjäksi ja hän sai ottelussa jääaikaa lopulta vain 29 sekuntia. SM-liigadebyyttinsä Engberg teki 20. syyskuuta 2017 vieraissa Tampereen Ilvestä vastaan, kun loukkaantumiset avasivat hänelle paikan HIFK:n kokoonpanosta. Engberg merkittiin joukkueen nelosketjun vasempaan laitaan Saku Salmelan ja Henri Tammisen viereen. Hän sai ottelussa jääaikaa 5.54 minuuttia. Liigauransa avausmaalin Engberg teki yhdeksännessä ottelussaan 11. tammikuuta 2018 vieraissa Mikkelin Jukureita vastaan. Kaikkiaan hän pelasi SM-liigassa kauden aikana 22 runkosarjaottelua tehopistein 2+2=4 ja viisi playoff-ottelua tehden kaksi syöttöpistettä. CHL:ssä Engberg jäi neljässä ottelussa ilman tehopisteitä. Hän voitti kauden päätteeksi SM-pronssia. Engberg pelasi suurimman osan kaudestaan kuitenkin vielä HIFK:n A-nuorissa, jossa hän voitti myös SM-pronssia.
Toukokuussa 2018 Engberg teki HIFK:n kanssa kaksivuotisen SM-liigasopimuksen.
Engberg pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Engberg pelasi myös alle 18-vuotiaiden MM-kilpailuissa vuonna 2017, jolloin hän voitti hopeaa. Engberg pelasi myös Ivan Hlinkan muistoturnauksessa vuonna 2016 sekä World U-17 Hockey Challengessa marraskuussa 2015. Yhteensä hän on pelannut seitsemän nuorten ja 26 poikien maaottelua.
Engberg opiskelee Mäkelänrinteen lukiossa.
Mohamed Chikh
Mohamed Chikh (s. 1993) on kanadalainen karateka. Hän on kaksinkertainen Kyokushinin Yhdysvaltain mestari.
Chikh saavutti ensimmäisen Yhdysvaltain mestaruutensa 2013, jolloin hän voitti loppuottelussa Evgenii Savinin. Hän pääsi voiton myötä ottelemaan painoluokallisissa MM-kilpailuissa huhtikuussa 2013.
Chikh uusi Yhdysvaltain mestaruutensa kaksi vuotta myöhemmin, jolloin hän voitti loppuottelussa maamiehensä Pasha Mykhaylovin.
Lauri Kulmala (jääkiekkoilija)
Lauri Kulmala (s. 3. helmikuuta 1999 Porvoo) on suomalainen jääkiekkoilija, joka pelaa SM-liigajoukkue Porin Ässissä lainalla Helsingin IFK:sta. Hän on pelipaikaltaan keskushyökkääjä, mutta Kulmala osaa pelata myös laidassa. Hän pelannee pääosin seuran A-nuorissa, mutta vastuuta on tullut myös edustusjoukkueen kokoonpanossa.
Kulmala on Porvoo Huntersin kasvatti. Hän siirtyi 14-vuotiaana Helsingin IFK:hon kaudeksi 2013–2014. Kaudella 2014–2015 Kulmala oli tehoilla 20+27=47 seuran C-nuorten paras maalintekijä ja hän jakoi joukkueensa sisäisen pistepörssin voiton Onni Nokkosmäen kanssa.
Toukokuussa 2017 Kulmala teki HIFK:n kanssa kolmivuotisen SM-liigasopimuksen. Hän teki miesten pääsarjadebyyttinsä Mestarien liigassa 25. elokuuta 2017 vieraissa ruotsalaista Brynäs IF:ää vastaan. Kulmala merkittiin HIFK:n kolmosketjun oikeaan laitaan ja hän sai ottelussa jääaikaa 7.43 minuuttia. Ensimmäisen SM-liigaottelunsa Kulmala sai tililleen 16. syyskuuta 2017 vieraissa Pelicansia vastaan. Hänet merkittiin HIFK:n 13. hyökkääjäksi ja Kulmala jäi ottelussa lopulta ilman peliaikaa. Hän sai ensimmäiset jääaikansa SM-liigassa kolmannessa ottelussaan 26. syyskuuta 2017 Porin Ässiä vastaan. Kulmala merkittiin HIFK:n nelosketjun oikeaan laitaan Saku Salmelan ja Janne Hämäläisen viereen. Hän sai ottelussa jääaikaa 5.28 minuuttia. Kulmala pelasi kauden 2017–2018 aikana HIFK:n miesten joukkueessa kaikkiaan yhdeksän runkosarja- ja neljä CHL-ottelua ilman tehopisteitä. Hän pelasi suurimman osan kaudestaan seuran A-nuorissa, jossa Kulmala voitti kauden päätteeksi SM-pronssia.
Kulmala teki kauden 2018–2019 ensimmäisessä ottelussaan SM-liigaottelussaan 20. lokakuuta 2018 vieraissa Rauman Lukkoa vastaan liigauransa avausmaalin. Hän pelasi seuran miesten joukkueessa 13 runkosarja- ja kaksi CHL-ottelua tehden kaksi maalia, mutta suurimman osan alkukaudestaan Kulmala pelasi kuitenkin HIFK:n A-nuorissa. Hän oli tehoilla 11+19=30 joukkueen sisäisen pistepörssin jaetulla kärkisijalla Wiljami Myllylän kanssa, kunnes tammikuussa 2019 HIFK lainasi Kulmalan loppukaudeksi Porin Ässiin, joka vastaavasti lainasi Sakari Salmisen loppukaudeksi HIFK:hon.
Kulmala on pelannut 12 nuorten ja viisi poikien maaottelua.
Kulmala on opiskellut Suomen Liikemiesten Kauppaopistossa.
Naiseni kanssa eduskuntatalon puistossa
Naiseni kanssa eduskuntatalon puistossa on M. A. Nummisen single, joka julkaistiin samana vuonna ilmestyneeltä EP-levyltä "M. A. Numminen laulaa jälleen". Kappale julkaistiin myös vuonna 1970 albumilla "Taisteluni". Kappaleen on säveltänyt Unto Mononen, sovittanut Paroni Paakkunainen ja sanoittanut Numminen itse. Kappaleen esittäjä on M. A. Numminen ja Viisi vierasta miestä. Numminen on levyttänyt alkuperäisversion lisäksi kappaleen saksaksi, esperantoksi, ruotsiksi ja englanniksi.
Nihtisillan vastaanottokeskus
Nihtisillan vastaanottokeskus on yksityisen Luona Oy:n ylläpitämä aikuisten turvapaikanhakijoiden vastaanottokeskus, joka sijaitsee Espoon Kilon kaupunginosassa.
Vastaanottokeskus perustettiin syksyllä 2015 Tiedon tyhjäksi jääneeseen toimistorakennukseen osoitteeseen Kutojantie 10. Vastaanottokeskuksessa asui vuonna 2016 noin 480 turvapaikanhakijaa kerrallaan.
Luona
Luona on suomalainen sosiaali- ja terveyspalveluita tuottava yritys. Luona tuottaa muun muassa vastaanottokeskuspalveluita ja kriisimajoitusta. Yritys toimi aiemmin nimellä Barona Hoiva. Yrityksen nimi vaihdettiin kesällä 2015, jolloin sen toiminta keskittyi nykyiseen liiketoimintaan. Luonan emoyhtiö on kansainvälinen Barona Group. Luonalla on yli 250 työntekijää.
Luonan toimitusjohtajana toimii Milja Saksi ja hallituksen puheenjohtajana Paavo Voutilainen.
Luona nousi vuonna 2015 Suomen suurimmaksi yksityiseksi toimijaksi vastaanottokeskuspalveluiden tarjoajana. Nykyään Luona tarjoaa vastaanottokeskuspalveluita Vantaalla sekä Espoon Nihtisillassa ja Siikajärvellä.
Ruskosädekaisla
Ruskosädekaisla ("Cyperus rotundus") on sarakasvien heimoon kuuluva monivuotinen papyruskaislan sukulaislaji.
Ruskosädekaislan pystyt varret kasvavat 30-40 cm korkeiksi. Niiden poikkileikkaus on kolmiomainen. Lehdet lähtevät varren alaosasta kolmen lehden ryhmissä. Ne ovat tummanvihreitä, sileitä ja kiiltäviä. Niiden pituus on 20-30 cm ja leveys 2-10 mm.
Kasvi leviää maavarsien avulla. Siellä missä maavarsi ulottuu maan pintaan, siihen voi kehittyä pyöreä maasilmu, josta varret ja juuret lähtevät. Laji voi kasvattaa myös mukuloita, joihin se säilöö tärkkelystä ja joista voi kasvaa uusia kasviyksilöitä. Mukulat ovat 1-3,5 cm pitkiä, aluksi valkoisia ja meheviä, myöhemmin kovia ja ruskeita. Näistä mukuloista laji on saanut tieteellisen nimensä "rotundus", pyöreä.
Kukinnot kasvavat varsien päähän. Ne muodostuvat 3-9 eri mittaisesta varsiosasta, joiden päässä on punertavanruskeita noin 3,5 senttiä pitkiä pikkuoksia, joissa on 10-40 terälehdetöntä kukkaa. Kukinnon punaruskea väri on varmin tapa erottaa ruskosädekaisla keltakukkaisesta lähilajista kultasädekaisla ("Cyperus esculentus").
Ruskosädekaislaa tavataan lähes koko maailmassa pohjoisimpia alueita lukuun ottamatta. Euroopassa sen levinneisyysalueen pohjoisraja on Keski-Euroopassa.
Ruskosädekaisla kasvaa rannoilla ja moissa kosteikoissa. Se pärjää myös alueilla, joka ovat vain osan vuodesta kosteita, ja kestää maan muokkausta hyvin. Niinpä sitä tavataan joutomailla, ja kosteilla viljelysmailla. Siitä voi kehittyä haitallinen rikkaruoho.
Ruskosädekaislan mukuloita on käytetty rohtoina Intian, Japanin ja Kiinan perinteisessä lääketieteessä. Sen tehoa ei ole tutkittu länsimaisessa lääketieteessä edellytettävillä tavoilla.
Laugharnen linna
Laugharnen linna on walesilainen linna Taf-joen lähistöllä. Ensimmäinen varma maininta siitä on vuodelta 1189 Henrik II:n kuoleman jälkeen, jolloin Rhys ap Gruffydd otti sen hallintaansa. Seuraavan vuosisadan aikana se poltettiin kahdesti.
Elisabet I luovutti linnan Sir John Perrotille, joka muutti sen Tudor-henkiseksi kartanoksi. Linna tuhoutui osittain Englannin sisällissodassa parlamentaristien piirityksessä vuonna 1644 ja siitä otettiin kiviä talojen rakentamiseen.
Volkswagen Ameo
Volkswagen Ameo on Volkswagenin vuodesta 2016 lähtien Intian markkinoille valmistama pieni sedan-korinen automalli, joka perustuu samalle pohjalevylle kuin esimerkiksi Audi A1 ja Volkswagen Polo V.
Moottorivaihtoehtoina ovat 1,2-litrainen bensiinimoottori ja 1,5-litrainen diesel. Voimansiirtona molemmissa on viisivaihteinen manuaalivaihteisto, dieselmoottorin yhteyteen saa halutessaan seitsenportaisen DSG-kaksoiskytkinvaihteiston.
Saint-Étienne-les-Orgues
Saint-Étienne-les-Orgues on kunta Ranskan kaakkoisosassa Alpes-de-Haute-Provencen departementissa Provence-Alpes-Côte d’Azurin alueella.
Kunta sijaitsee Montagne de Lure -vuoren juurella. Kunnan nähtävyyksiä on 1100-luvuta peräisin oleva Notre-Dame de Luren luostari.
Bardsey Island
Bardsey Island () on saari Walesin rannikolla, Yhdistyneessä kuningaskunnassa. Saari oli keskiajalla pyhiinvaeltajien määränpää. Nykyisin saarella on 4 vakituista asukasta ja se on osa luonnonsuojelualuetta.
Saari on pinta-alaltaan 1,8 km² ja se sijaitsee Llŷnin niemimaan kärjessä Gwyneddin kreivikunnassa Walesissa. Matkaa mantereelle saarelta on noin 3 kilometriä. Saari on useiden muiden Britannian saarten tapaan luonnonpuisto. Sillä on tavattu 310 eri lintulajia, joihin lukeutuvat esimerkiksi ruokki, pikkuliitäjä, riskilä ja lunni. Saarella on myös noin 200 harmaahyljettä.
Ensimmäiset merkit ihmisasutuksesta saarella ovat ajalta 7 500 vuotta eaa. ja saarelta tunnetaan 45 esihistoriallista löydöspaikkaa. Legendan mukaan saari oli pyhä kelttiläisille druideille ja myöhemmin saaresta tuli merkittävä kristinuskon keskus. 1100-luvulta peräisin oleva Llandaffin kirja kertoo 500 vuotta walesilaisen Llandaffin hiippakunnan historiaa ja mainitsee Bardseytä kutsutun "Britannian Roomaksi" ja kolmen saarelle tehdyn matkan uskottiin vastaavan pyhiinvaellusta Roomaan. Llandaffin kirja mainitsee myös, että saarelle on haudattu 20 000 tunnustajaa ja pyhimystä. Hautoja on sittemmin löydetty kaivauksissa, joista ainoa suurempimuotoinen järjestettiin 1990-luvulla saaren kappelin eteläpuolella. Tuolloin löydettiin 25 keskiaikaista hautaa. 500-luvulla saarella on ollut luostari ja 1200-luvulla rakennettiin apottiluostari, mutta kumpikaan ei ole säilynyt nykypäivään. Osa apottiluostarin kivitornia on kuitenkin edelleen pystyssä. Luostarien munkit lähtivät saarelta, kun luostarijärjestelmä lakkautettiin vuonna 1536.
Bardseytä asutettiin vielä munkkien lähdön jälkeen, mutta sen asukasluku on tippunut huipustaan. 1800-luvulla saaren asukkaiden pääelinkeinoja olivat hummerien, rapujen ja osterien pyynti ja saarella oli noin 140 asukasta. Vuonna 1931 saarella oli enää 54 asukasta ja saaren viimeinen koulu suljettiin 1950-luvulla. Vuonna 1979 saaren osti Bardsey Island Trust, jonka tarkoitus on säilyttää Bardsey elävänä yhteisönä. Nykyisin saarella on neljä vakituista asukasta ja kesäisin asukasluku nousee noin kahdeksaankymmeneen. Saarella on yksi 300:n lampaan maatila.
Banon (Alpes-de-Haute-Provence)
Banon on kunta Ranskan kaakkoisosassa Alpes-de-Haute-Provencen departementissa Provence-Alpes-Côte d’Azurin alueella.
Kunta on tunnettu Le Bleuet -kirjakaupasta. Se on harvinainen maaseutuympäristössä menestyvä kirjakauppa.
Ruiskukurkku
Ruiskukurkku ("Ecballium elaterium") on kurkkukasveihin kuuluva laji, joka tunnetaan erikoisesta tavastaan ruiskia siemeniä sisältävää nestettä. Se on sukunsa ainoa laji.
Ruiskukurkkua kasvaa Välimeren alueella ja Makaronesiassa. Pulska juuri on noin 8 cm pitkä, köynnökset voivat kasvaa 80 cm mittaisiksi. Kukat ovat tumman keltaiset.
Sulkaitulehti
Sulkaitulehti ("Kalanchoë pinnata") on maksaruohokasveihin kuuluva mehikasvi.
Sulkaitulehti voi kasvaa 1,2 metriä korkeaksi. Varret ovat ontot ja tummanvihreät. Kukat ovat punertavia kelloja. Lehdet ovat aaltolaitaiset, ja vaaleanvihreässä lehdessä on tummanpunainen reuna. Kasvi lisääntyy suvuttomasti lehden reunan aaltoihin kasvavien pikkukasvien avulla.
Sulkaitulehti on Australiassa luokiteltu haitalliseksi vieraslajiksi.
Stella Business Park
Stella Business Park on vuonna 2001 valmistunut yrityspuisto Espoon Leppävaarassa. Yrityspuistossa on neljä toimitilarakennusta, jotka on nimetty tähtien mukaan. Rakennukset on suunnitellut suunnittelutoimisto Optiplan.
Rakennuksissa on työpisteitä noin 1300 hengelle. Pinta-alaa rakennuksissa on yhteensä 30 000 m, josta vuokrattavaa alaa on 25 000 m. Yrityspuisto sijaitsee osoitteessa Lars Sonckin kaari 10–16.
Teollisuusliitto
Teollisuusliitto ry () on suomalainen teollisuudessa työskentelevien työntekijöiden ammattiliitto. Liitto on yksi Suomen Ammattiliittojen Keskusjärjestön (SAK) suurimmista jäsenliitoista.
Teollisuusliitto muodostui kolmen suomalaisen ammattiliiton yhdistyessä. Vastaanottavana liittona on Metallityöväen Liitto, joka päätti osaltaan yhdistymisestä, muutti sääntönsä ja muutti nimensä Teollisuusliitoksi ylimääräisessä liittokokouksessaan 17.–18. toukokuuta 2017. TEAM Teollisuusalojen ammattiliitto päätti valtuustonsa kokouksessa 17. toukokuuta 2017 lakkauttaa liiton toiminnan vuoden 2017 loppuun mennessä ja että sen ammattiosastot hakevat Teollisuusliiton jäseniksi vuoden 2018 alusta lukien. Puuliitto päätti lakkauttaa liiton toiminnan ja liittyä osaksi Teollisuusliittoa valtuustonsa kokouksessa 16. toukokuuta 2017
Uuden liiton yhteinen jäsenmäärä on noin 226 000, joista Puuliitosta tulee noin 33 000 ja Teollisuusalojen ammattiliitosta noin 53 000 jäsentä. Metalliliiton jäsenmäärä oli noin 140 000 jäsentä. Yhdistyneellä liitolla on yli 700 ammattiosastoa ja yli 9 000 luottamushenkilöä työpaikoilla. Liittojen henkilöstömäärä on 240. Jäsenistä on miehiä noin 75 prosenttia; miesvaltaisin on Metalliliitto, jossa jäsenistä 83 prosenttia on miehiä. Puuliiton jäsenistä miehiä on noin 77 prosenttia ja Teollisuusalojen ammattiliitossa vastaava luku on 54. Metallityöväen Liitto on perustettu 1899, Puuliitto 1993 ja Teollisuusalojen ammattiliitto vuonna 2010.
Teollisuusliiton puheenjohtajaksi valittiin Riku Aalto.
Malta lasten Eurovision laulukilpailussa
Malta on osallistunut Lasten Eurovision laulukilpailuun neljätoista kertaa, ensimmäisen kerran vuonna 2003. Malta on voittanut kilpailun kaksi kertaa, vuosina 2013 ja 2015.
Malta järjestti vuoden 2014 ja 2016 kilpailun.
Simiane-la-Rotonde
Simiane-la-Rotonde on kunta Ranskan kaakkoisosassa Alpes-de-Haute-Provencen departementissa Provence-Alpes-Côte d’Azurin alueella.
Simiane-la-Rotonde oli aikoinaan vauras kaupunki, ja se on edelleen tärkeä laventelituotannon keskus. Mäelle rakennetun kylän näkymää hallitsee mäen huipulle 1100-luvulla rakennettu linna "Château de Simiane-la-Rotonde", jonka torni joka on muodoltaan rotunda (), ja josta koko kunta on saanut nimensä.
Heavy Metal Symphony
Heavy Metal Symphony on Seppo Sallisen yhtyeen Hard Rock Sallisen ensimmäinen ja viimeiseksi jäänyt studioalbumi. Se julkaistiin vuonna 1982 levymerkillä Zero Records.
Derby Business Park
Derby Business Park on vuonna 2013 valmistunut yrityspuisto Espoon Suur-Leppävaaraan Perkkaan pienalueella Turunväylän varrella. Yrityspuistossa on kolme toimistorakennusta sekä parkkitalo. Yrityspuisto on nimetty läheisen Vermon raviradan mukaan.
Derby Business Parkin omistaa ruotsalainen kiinteistösijoitusrahasto Niam. Yrityspuisto sijaitsee osoitteessa Tarvonsalmenkatu 13-19.
Derby Business Parkin Hiitti-toimitalo voitti Suomen viihtyisin ja energiatehokkain toimitila 2014 kilpailun.
Karma (nettisarja)
Karma on suomalainen nettisarja, joka julkaistaan viikonlopun aikana 25. – 27. elokuuta 2017 Instagramin Stories-toiminnon kautta. "Karma" on Suomen ensimmäinen Instagramiin tehty draamasarja. Sarja on Ylen tuotanto.
Sarja kertoo kolmesta nuoresta yhdessä asuvasta naisesta (es. Mimosa Willamo, Saana Koivisto, Senna Vodzogbe), joiden kotibileiden seurauksena heidän salaisuutensa alkavat lipsumaan kolmikon ulkopuolelle ja lopulta he ovat valmiita äärimmäisiin tekoihin säilyttääkseen suosionsa ja pelastaakseen kasvonsa. Sarjaa varten Helsingistä vuokrattiin kerrostalohuoneisto, johon sarjan tapahtumat sijoittuvat.
Sarjaa käsikirjoittava Ronja Salmi on kertonut, että sarja kuvataan teatteriesityksen tapaan ja kohtaukset julkaistaan Instagramissa heti kuvaushetken jälkeen. Näyttelijät kuvaavat kohtaukset itse käyttäen puhelimen etukameraa. Ensimmäinen, perjantaina 25. elokuuta 2017, julkaistu jakso oli kestoltaan noin 15 minuuttia. Lauantaina ja sunnuntaina (26. ja 27. elokuuta) julkaistaan noin 10 minuuttia kestävät jaksot. Jaksoista julkaistaan myöhemmin myös kooste YouTubeen.
Isännistö
Isännistö on säästöpankin korkein hallintoelin. Isännistö vastaa osakeyhtiön yhtiökokousta.
Isännistön muodostavat säästöpankin tallettajien valitsemat isännät. Isäntiä on vähintään 12. Isäntien vaalissa kullakin tallettajalla on yksi ääni. Lisäksi äänioikeus voi olla kantarahasto-osuuksien omistajilla.
Isännät valitsevat säästöpankin hallituksen, joka valitsee toimitusjohtajan. Jos säästöpankilla on hallintoneuvosto, isännät valitsevat hallintoneuvoston, joka valitsee hallituksen ja sen puheenjohtajan ja varapuheenjohtajan sekä, jos säännöissä on niin määrätty, toimitusjohtajan.
Kritiikin mukaan isännistö on säästöpankeissa jäänyt käytännössä kumileimasimeksi (katso Säästöpankkien valedemokratia).
Umm Qasrin taistelu
Umm Qasrin taistelu oli Irakin sodanensimmäinen taistelu, joka käytiin Umm Qasrin satamakaupungin hallinnasta Etelä-Irakin Fawin niemimaalla 21.–25. maaliskuuta 2003. Yhdysvaltojen johtaman koalition joukot valtasivat sataman odotettua kiivaamman taistelun jälkeen.
Umm Qasrinin valtaus oli Irakin vastaisen koalition ensimmäisiä sotilaallisia tavoitteita Irakin sodassa. Kaupungin ja sen sataman valtaus estäisi Irakin toimet maan merisaartoa vastaan ja sen satamaa tarvittiin suuren humanitaarisen operaation aloittamiseksi, jonka aikana Umm Qasrin sataman kautta olisi tarkoitus tuoda tonneittain ruokaa, lääkkeitä ja muita tarvikkeita Irakiin kun Saddam Husseinin hallinto olisi kukistettu. Umm Qasrin valtaukseen osallistui joukkoja Yhdysvaltain merijalkaväestä, brittien kuninkaallisesta merijalkaväestä ja Puolan GROM-erikoisjoukoista. Irakilaisista puolustajista monet olivat tasavaltalaiskaartin ja Fedayeen Saddamin jäseniä.
Operaatio alkoi 21. maaliskuuta ja joukot etenivät Irakiin maan kautta Kuwaitista. Kaupungin ja sataman odotettiin kukistuvan nopeasti vähäisen vastarinnan jälkeen, mutta joukkojen edetessä kaupunkiin noin 20:n ajoneuvon saattue joutui irakilaisten käsiase- ja kranaatinheitintulen kohteeksi. Brittien tykistö vastasi tuleen, mutta sen tulitus osui vaarallisen lähelle Yhdysvaltain merijalkaväen joukkoja, joiden oli vetäydyttävä takaisin. Koalition joukot järjestäytyivät uudelleen ja etenivät jälleen irakilaisten asemia kohti, tällä kertaa M1 Abrams -taistelupanssarivaunujen ja M2 Bradley -taisteluvaunujen tukemana. Tarkoitus oli myös saada tukea Bell AH-1 Cobra -rynnäkköhelikoptereilta, mutta aika ei riittänyt niiden operaatioiden aloittamiseksi. Irakilaiset käyttivät koalition joukkoja vastaan sissitaktiikoita. Osa irakilaisista oli pukeutunut siviilivaatteisiin ja käyttivät valkoisia lippuja koalition joukkoja harhauttaakseen. Koalitio julisti sataman vapaaksi vihollisista 25. maaliskuuta, mutta taistelut jatkuivat edelleen itse kaupungissa aina huhtikuun ensimmäisiin päiviin saakka.
Taistelun aikana sai surmansa arviolta 30-40 irakilaista. Sataman valtauksen jälkeen koalition joukot aloittivat miinanravauksen alueella. Sataman miinoituksia purkamassa olivat Navy SEAL -joukot, jotka käyttivät esimerkiksi koulutettuja delfiinejä. Irakilaisten miinoittamat siviilialukset vaikuttivat miinanraivausta. Ensimmäinen satamaan saapunut koalition alus oli Britannian kuninkaallisen tukilaivaston RFA Sir Galahad. Kriitikot esittivät koalition suhtautuneen Irakin joukkojen muodostamaan uhkaan liian keveästi, mutta Irakin sodan muut operaatiot sujuivat enimmäkseen suunnitelmien mukaan.
Rikkakananhirssi
Rikkakananhirssi ("Echinochloa crus-galli") on Aasiasta lähtöisin oleva isokokoinen yksivuotinen heinäkasvi, jota pidetään yhtenä maailman pahimmista rikkaruohoista. Se vaivaa etenkin riisipeltoja ja muita lauhkean ja lämpimän alueen viljelyksiä. Rikkakananhirssi tunnetaan maailmalta yli 60 hyötykasvin rikkakasvina. Se käyttää maaperän typpeä hyväkseen niin tehokkaasti, että lähistöllä kasvavat lajit näivettyvät hengiltä. Kananhirsseillä esiintyy myös allelopatiaa eli naapurikasvien kemiallista haittaamista. Rikkakananhirssiä on vaikea erottaa sukulaisestaan lännenkananhirssistä ("Echinochloa muricata"). Rikkakananhirssi kuluu yhteyttämisessään C4-kasveihin.
Rikkakananhirssi kasvaa 30–200 cm korkeaksi. Lehdet ovat 5–30 mm leveät ja jopa 65 cm pitkät.
Rikkakananhirssi on luultavasti alkujaan kotoisin alueelta, joka ulottuu Etelä-Euroopasta Lähi-itään ja Intiaan, mutta se on levinnyt vieraslajina lähes koko maailmaan.
Guinea kesäolympialaisissa 2000
Guinea osallistui Sydneyn kesäolympialaisiin vuonna 2000 kuuden urheilijan joukkueella. Maan urheilijat osallistuivat neljään eri lajiin: yleisurheiluun, uintiin, nyrkkeilyyn sekä judoon. Maan lipunkantajana avajaisissa toimi juoksija Joseph Loua.
Vetiveriaheinä
Vetiveriaheinä ("Chrysopogon zizanioides") on monivuotinen, Aasiasta kotoisin oleva heinä, jota kasvatetaan suojaksi eroosiota vastaan, rehuksi, rohdokseksi ja punontatöissä käytettäväksi kuituaineeksi.
Vetiveriaheinä kasvaa 2–5 metriä korkeaksi, ja sen laaja juuristo ulottuu 4 m syvyyteen. Lehdet ovat 30-100 cm pitkiä ja 4-10 mm leveitä. Tähkämäinen on 15-10 cm pitkä ja koostuu 4-8 cm pitkistä huispaleista.
Vetiveriaheinä on kotoisin trooppisesta Aasiasta, mutta sitä on istutettu trooppisille alueilla molemmille pallonpuoliskoille. Se on levinnyt viljelykarkulaisena ja on paikoin nyt haitallinen rikkakasvi.
Laajan juuriston takia vetiveriaa käytetään sitomaan irtonaista maa-aineista eroosion uhkaamilla alueilla. Sen juuresta saadaan aromaattista öljyä, jota käytetään mausteena, kosmetiikassa ja rohdoksena. Juurista punotaan mattoja, koreja ja viuhkoja. Juurilastuja pidetään vaatekaapeissa antamassa miellyttävää tuoksua ja torjumassa hyönteisiä.
Guinea-Bissau kesäolympialaisissa 2000
Guinea-Bissau osallistui Sydneyn kesäolympialaisiin vuonna 2000 kolmen urheilijan joukkueella. Maan urheilijat osallistuivat kahteen eri lajiin: yleisurheiluun sekä painiin. Maan lipunkantajana avajaisissa toimi painija Talato Embalo.
Kamerun kesäolympialaisissa 2000
Kamerun osallistui Sydneyn kesäolympialaisiin vuonna 2000 34 urheilijan joukkueella. Maan urheilijat osallistuivat neljään eri lajiin: yleisurheiluun, jalkapalloon, nyrkkeilyyn sekä judoon. Maan lipunkantajana avajaisissa toimi yleisurheilija Cécile Nqambi. Maa voitti miesten jalkapallossa olympiakultaa.
Norja lasten Eurovision laulukilpailussa
Norja on osallistunut Lasten Eurovision laulukilpailuun kolme kertaa, ensimmäisen kerran vuonna 2003. Norjan paras sijoitus on vuodelta 2005, jolloin se sijoittui kolmanneksi Malinin esittämällä kappaleella "Sommer og Skolefri".
Norja järjesti vuoden 2004 kilpailun.
Kap Verde kesäolympialaisissa 2000
Kap Verde osallistui Sydneyn kesäolympialaisiin vuonna 2000 kahden urheilijan joukkueella. Maan molemmat urheilijat osallistuivat yleisurheiluun. Maan lipunkantajana avajaisissa toimi juoksija Isménia do Fredorico.
Nightwishin diskografia
Tämä on luettelo Nightwishin diskografiasta.
Kromi(II)kloridi
Kromi(II)kloridi (CrCl) on Cr- ja kloridi-ionien muodostama epäorgaaninen ioniyhdiste. Yhdistettä voidaan käyttää reagenssina orgaanisen kemian synteeseissä sekä analyyttisessä kemiassa.
Kromi(II)kloridi on huoneenlämpötilassa vaaleaa kiteistä ainetta, jolla on silkinhohtoinen kiilto. Aineen kiderakenne on vääristynyt rutiilirakenne ja alkeiskoppi on ortorombinen. Yhdiste hapettuu kuitenkin erittäin herkästi kromikloridiksi, minkä vuoksi se on usein harmaata tai vihertävää. Kidevedettömän kromi(II)kloridin lisäksi tunnetaan myös kidevedelliset tetra- ja heksahydraatit (CrCl·4HO ja CrCl·6HO), jotka ovat sinisiä tai violetteja kiteitä. Aine liukenee hyvin veteen ja vesiliuos on sinistä johtuen heksa-akvakromi(III)ionin muodostumisesta ([Cr(HO))]]). Vesiliuokset hapettuvat helposti, jolloin niiden väri muuttuu vihreäksi. Kloridi-ionien kanssa yhdiste reagoi muodostaen tetraklorokromaatti(II)ionien ([CrCl]. Kromi(II)kloridi om erittäin voimakas pelkistin.
Kromi(II)kloridia voidaan valmistaa pelkistämällä kromikloridia vedyn avulla 600 °C:n lämpötilassa, käsittelemällä metallista kromia vetykloridilla 700 °C:n lämpötilassa tai kromi(II)asetaatin ja vetykloridin välisellä reaktiolla. 
Kromi(II)kloridia voidaan käyttää kaasuanalysaattoreissa. Orgaanisen kemian synteeseissä yhdistettä käytetään muun muassa orgaanisten hageneeniyhdisteiden dehalogenointiin, (E)-alkeenien muodostamiseen alkyyneistä sekä kromin organometalliyhdisteiden valmistamiseen.
Kenia kesäolympialaisissa 2000
Kenia osallistui Sydneyn kesäolympialaisiin vuonna 2000 56 urheilijan joukkueella. Maan urheilijat osallistuivat kuuteen eri lajiin. Maan lipunkantajana avajaisissa toimi juoksija Kennedy Ochieng. Kenia saavutti kisoissa seitsemän mitalia, joista kaksi oli kultaisia, kolme hopeisia ja kaksi pronssisia.
Kainet-kirjastot
Kainet-kirjastot on Kainuun kirjastojen yhteinen kirjastokimppa. Kimppa aloitti toimintansa marraskuussa 2008.
Vuonna 2004 Kajaanin kaupunginkirjasto – Kainuun maakuntakirjasto selvitti edellytyksiä Kainuun kirjastojen syvemmälle yhteistyölle. Selvityksen teki Kuhmon kirjastotoimenjohtaja Eero Hartikainen.
Hartikaisen esittämistä yhteistyön malleista valittiin kirjastokimppa. Alkuvaiheessa kirjastokimpan muodostivat Kajaanin kaupunginkirjasto – Kainuun maakuntakirjasto, Kuhmon kaupunginkirjasto sekä Suomussalmen, Paltamon, Puolangan, Hyrynsalmen ja Ristijärven kunnankirjastot. Vaalan ja Sotkamon kunnankirjastot jäivät yhteistyön ulkopuolelle.
Kimpan yhteisen aineistorekisterin nimi KAINET on johdettu nimestä Kainuun kirjastot. Kimppa yhtenäisti toimintakäytäntönsä ja käyttösäännöt.
Kainet-kirjastoihin kuuluvat
Keski-Afrikan tasavalta kesäolympialaisissa 2000
Keski-Afrikan tasavalta osallistui Sydneyn kesäolympialaisiin vuonna 2000 kolmen urheilijan joukkueella. Maan urheilijat osallistuivat jousiammuntaan ja yleisurheiluun. Maan lipunkantajana avajaisissa toimi juoksija Zacharia Maidjida.
Komorit kesäolympialaisissa 2000
Komorit osallistui Sydneyn kesäolympialaisiin vuonna 2000 kahden urheilijan joukkueella. Maan molemmat urheilijat osallistuivat yleisurheiluun. Maan lipunkantajana avajaisissa toiminut Shareef Mohammed ei itse osallistunut mihinkään kilpailuun kisoissa.
Puola lasten Eurovision laulukilpailussa
Puola on osallistunut Lasten Eurovision laulukilpailuun neljä kertaa, ensimmäisen kerran vuonna 2003. Puolan paras sijoitus on vuodelta 2018, jolloin se sijoittui ensimmäiseksi Roksana Wegielin esittämällä kappaleella "Anyone I Want to Be".
Kongon demokraattinen tasavalta kesäolympialaisissa 2000
Kongon demokraattinen tasavalta osallistui Sydneyn kesäolympialaisiin vuonna 2000 kahden urheilijan joukkueella. Maan molemmat urheilijat osallistuivat yleisurheiluun.
Happy Jazz Band
Happy Jazz Band on Matti Oiling Happy Jazz Bandin studioalbumi vuodelta 1970.
HMCS Matane
HMCS Matane (viirinumero K444) oli Kanadan laivaston vuonna 1943 palvelukseenotettu River-luokan fregatti toisessa maailmansodassa. Alus on ollut ainoa näin nimetty Kanadan laivastossa.
Alus tilattiin lokakuussa 1941 Canadian Vickersiltä Quebecistä ja sen köli laskettiin 23. joulukuuta 1942. Alus laskettiin vesille 29. toukokuuta 1943 ja se otettiin palvelukseen puoli vuotta myöhemmin 22. lokakuuta Montrealissa.
"HMCS Matane" saapui 13. marraskuuta 1943 Halifaxiin ja se aloitti kouluttautumisen St. Margaret's Bayssä. Koulutus päätettiin Bermudalla. Alus liitettiin huhtikuussa 1944 Londonderryssä 9. saattajaryhmään johtoaluksena, minkä jälkeen se oli pääasiassa partiotehtävissä Britteinsaarten vesillä. Alus upotti 22. huhtikuuta yhdessä "HMCS Swansean" kanssa Saksan laivaston sukellusveneen "U-311".
Alus osallistui Normandian maihinnousuun. Siihen osui 20. heinäkuuta Brestin edustalla liitopommi. "HMCS Meon" hinasi pahoin vaurioituneen aluksen Plymouthiin. Oltuaan kahdeksan ja puoli kuukautta korjattavana Dunstaffnagessa Skotlannissa alus siirrettiin koulutettavaksi Tobermoryyn, kunnes se suojasi 13. toukokuuta 1945 Greenockista saattueen JW67 Neuvostoliittoon. Alus joutui kuitenkin erkanemaan saattueesta 16. toukokuuta saattaakseen neljätoista antautunutta sukellusvenettä Trondheimistä Loch Eribolliin. Kesäkuussa käväistyään Gibraltarilla alus matkasi Londonderrystä Halifaxin kautta Esquimaltiin, jonne se saapui heinäkuussa. Alus poistettiin 11. helmikuuta 1946 palveluksesta.
Alus sijoitettiin reserviin, kunnes se myytiin vuonna 1947. Alus upotettiin Oyster Bayhin aallonmurtajaksi vuonna 1948.
Aluksen päällikköinä palvelivat:
Ranska lasten Eurovision laulukilpailussa
Ranska on osallistunut ensimmäisen kerran Lasten Eurovision laulukilpailuun vuonna 2004. Ranskaa edusti Thomas kappaleella "Si On Voulait Bien", joka sijoittui kilpailussa kuudenneksi. Ransak vetäytyi kilpailusta vuoden 2004 jälkeen, mutta se aikoo palata vuoden 2018 kilpailuun.
Protaktinium(V)kloridi
Protaktinium(V)kloridi PaCl on harvinaisen aktinoideihin kuuluvan alkuaine protaktiniumin yhdiste kloorin kanssa, jossa kloori esiintyy hapetusluvulla −I ja protaktinium +V. Se muodostaa keltaisia monokliinisiä kiteitä (C2/c, hilavakiot a = 1035, b = 1231, c = 882 pm). Ensimmäisenä yhdisteen raportoi Aristid von Grosse vuonna 1934. Sitä voidaan valmistaa käsittelemällä protaktiniumkarbidia PaC rikkioksikloridilla SOCl 200 °C lämpötilassa. Toinen tapa on protaktinium(V)oksidin reaktio kloorikaasun Cl ja hiilitetrakloridin kanssa 300 °C lämpötilassa.
Koska protaktinium on erittäin harvinaista, myrkyllistä ja radioaktiivista, myöskään sen yhdisteillä ei ole juuri mitään käyttötarkoituksia.
Elviira &amp; Rake
Elviira & Rake on suomalainen popmusiikkia esittävä duo, jonka muodostavat laulaja Elviira Nieminen ja tuottaja Rauli Eskolin. Yhtye julkaisi esikoisalbuminsa "Aurinkotuulessa" kesäkuussa 2017. Yhtye tekee kappaleensa itse sävellyksistä ja sanoituksista alkaen miksaukseen asti. He olivat ehdolla vuoden tulokkaiksi Iskelmä Gaalassa helmikuussa 2017.
Yhtye solmi levytyssopimuksen Sony Music heinäkuussa 2015. Ensimmäinen single, ”Aurinkotuulessa”, julkaistiin 23. lokakuuta 2015. Kappale lisättiin muun muassa Iskelmän ja Radio Suomipopin soittolistoille. Seuraava single, ”Seppä”, julkaistiin 1. huhtikuuta 2016.
Esikoisalbumi "Aurinkotuulessa" julkaistiin kesäkuussa 2017. Siltä ehdittiin julkaista ennakkoon singleinä kahden ensimmäisen lisäksi vielä kappaleet ”Hyvää matkaa”, ”Kuolleet nousee haudoista”, ”Hyvästi James Bond” sekä ”Kaksi koiraa”.
UNIVAC 1107
UNIVAC 1107 oli varhainen Sperry Randin valmistama transistoripohjainen tietokone. Tietokone käytti magneettista kalvomuistia (), joka nopeutti muistikäsittelyä huomattavasti aikaisempiin verrattuna kuten ferriittirengasmuistiin. Tietokone julkaistiin noin vuonna 1962.
Tietokoneen seuraajassa UNIVAC 1108:ssa mikropiirit korvasivat kalvomuistin.
Simula-ohjelmointikieli oli ensimmäisenä toiminnassa UNIVAC 1107 -tietokoneella.
Kajaanin kaupunginkirjasto
Kajaanin kaupunginkirjasto on Kainuun maakuntakirjasto ja toimii Kajaanissa neljässä eri toimipisteessä. Lisäksi kirjastolla on kirjastoauto. Kirjasto on osa Kainet-kirjastot-kirjastokimppaa.
Kajaanin kaupunginkirjasto ylläpitää Caiania-maakuntakokoelmaa, joka sisältää Kainuuta käsitteleviä teoksia.
1800-luvulla Kajaanissa toimi useita kirjastoyksiköitä. Vuosina 1860–1888 Kajaanissa toimi kaupunginkirjaston rinnalla lainakirjasto. Vuonna 1862 kaupungissa aloitti toimintansa Kajaanin ruotsinkielinen kirjasto. 1800-luvun lopulla Kajaani perusti lukusalin. Vuonna 1977 Kajaanin kaupungin ja maalaiskunnan kuntaliitoksen myötä yhdistettiin kaupunginkirjasto ja maalaiskunnan kirjasto. Liitoksen jälkeen Kajaanin kirjastolaitoksen muodostivat pääkirjasto, 7 sivukirjastoa, 5 laitoskirjastoa ja kirjastoauto.
Vuosien 1989–1991 aikana kirjasto siirtyi kirjastojärjestelmään. Vuonna 1996 kirjastoon avattiin Internet-yhteys.
Kaupungissa kummittelee
Kaupungissa kummittelee ("Topper") on Norman Z. McLeodin ohjaama yliluonnollinen komediaelokuva vuodelta 1937. Se perustuu Thorne Smithn samannimiseen romaaniin.
George (Cary Grant) ja Marion (Constance Bennett) Kerby ovat varakas pariskunta, jotka menehtyvät auto-onnettomuudessa. He huomaavat olevansa nyt kummituksia noustessaan maasta onnettomuuspaikalla. Ansaitakseen taivaspaikkansa heidän täytyy tehdä hyviä tekoja, joita he eivät tehneet elossa ollessaan. He päättävät auttaa Georgen ylisäntillistä ex-pomoa, pankkiiri Cosmo Toppersia, joka elää aikataulujen ja rutiinien kanssa.
Die Mayrhofner
Die Mayrhofner (aiemmin "Original Mayrhofner Trio") in itävaltalainen kansanmusiikki-yhtye Mayrhofenista Zillertalista. Yhtye aloitti luovan toimintansa herran vuonna 1997. Yhtyeen tunnetaan parhaiten kappaleestaan on "Schei-wi-dei-wi-du".
Mars (albumi)
Mars on japanilaisen rock-muusikko Gacktin ensimmäinen studioalbumi. Se julkaistiin 26. huhtikuuta 2000.
Apt (Vaucluse)
Apt on kunta eteläisessä Ranskassa Vauclusen departementissa Provence-Alpes-Côte d’Azurin alueella. Se sijaitsee Luberonin luonnonpuiston alueella.
Apt on tunnettu sokeroiduista hedelmistä sekä fajanssin valmistuksesta. Kunnan nähtävyyksiä on sen vanhankaupunki katuineen ja suihkulähteineen. Sainte-Annen katedraali ja sen 1500-luvulta peräisin oleva kellotorni sijaitsevat kaupungin keskustassa.
LI (albumi)
LI on bulgarialaisen pop-laulaja Lili Ivanovan studioalbumi. Se julkaistiin vuonna 2012.